Amawulire
Museveni avumiridde abavuganya okwekandaga ne bafuluma palamenti
Ivan Ssenabulya
October 2nd, 2021
Bya Benjamin Jumbe,
Omukulembeze weggwanga YK Museveni avumiridde ekya babaka abali ku ludda oluvuganya okwekandaga ne bafuluma palamenti ku byokukwatibwa kwa banabwe.
Ku lwokusatu lwa ssabiiti eno ababaka aboludda oluvuganya nga bakulembedwamu omukulembeze wabwe Mathius Mpuuga, batambula ne bava mu sseteserezo nga bawakanya engeri babaka banabwe Allan Ssewanyana ne Mohamed Ssegirinya gyebakwatibwamu wadde nga kkooti yali ebayimbudde mu kkomera.
wabula pulezidenti agamba nti mu kifo kyababaka bano okwekandaga ne bafuluma palamenti balibadde basaba wabeewo okunonyereza ku byogerwa ku babaka banabwe okuzuula oba bituufu kuba nabo tebali wagulu wa mateeka
Wano weyasinzidde era nadamu okusaba ekitongole ekiramuzi okulowooza kukyokugyawo ekyokuta abasibe abali ku misango egyannagomola ne poliisi okukoma okuyimbula abateberezebwa okuba abazzi bemisango
Museveni yakakasiza eggwanga nti obumenyi bwa mateeka bwonna bwakulinyibwa kunfete mu ggwanga lino.
lug_Latn lug_Latn eus_Latn eng_Latn tso_Latn lug_Latn lug_Latn lug_Latn lug_Latn lug_Latn